open-index/open-wikipedia-markdown huggingface dataset:
Norske aktstykker til okkupasjonens forhistorie

***Norske aktstykker til okkupasjonens forhistorie*** er en samling av referater fra hemmelige møter i Stortinget og utenrikskomiteen i de siste årene før 2. verdenskrig, nærmere bestemt fra 1938 til 1940. Samlingen ble utgitt av Johan Scharffenberg i 1950.

Scharffenberg skriver i forordet at han helt fra de siste krigsårene hadde vært opptatt av hendelsene som førte til at Norge ble trukket inn i verdenskrigen, men at han var blitt forhindret fra å skrive om dem fordi han hadde villet vente til undersøkelseskommisjonen av 1945 hadde avlagt rapport. Senere hadde spørsmålet om Norges inntreden i NATO lagt beslag på tiden hans. *Norske aktstykker* ble derfor utgitt først i 1950.

Scharffenberg skriver om okkupasjonen i 1940 at han anser det «som den største skam, og dens følger som den største ulykke i Norges historie», fordi den førte til oppgivelse av nøytralitetsprinsippet og i neste omgang førte til at Norge meldte seg inn i FN og NATO. Han mente at Vestmaktene (Storbritannia og Frankrike) hadde forsøkt å trekke Norge inn i krigen mot Tyskland, og at Norge ikke hadde ført en nøytral utenrikspolitikk i årene før 1940. For å skaffe klarhet i begivenhetene forut for krigsutbruddet publiserte han derfor de hemmelige referatene fra Stortingets og utenrikskomiteens hemmelige møter i 1938–1940, som ikke tidligere var blitt utgitt.

Boka inneholder referater fra Stortingets og utenrikskomiteens hemmelige møter i årene 1938–1940. Referatene var opprinnelig nedtegnet stenografisk og anbragt i Stortingets arkiv. I 1940 ble arkivet beslaglagt av det tyske sikkerhetspolitiet og sendt til Berlin. Et tysk tidsskrift, *[[Auswärtige Politik]]*, publiserte i 1942 en artikkel som bygde på referatene fra de hemmelige møtene.

Etter den tyske invasjonen foreslo juristen Herman Harris Aall at regjeringen Nygaardsvolds utenrikspolitikk burde granskes. Han fikk gjennomslag for denne planen hos Hitler i 1942, gjennom Knut Hamsuns formidling. I 1943 nedsatte Quisling en granskningskommisjon med Aall som formann. Kommisjonen begynte å ta kopier av referatene fra de hemmelige forhandlingene. Ved slutten av krigen befant de seg i Oslo, og ble reddet fra tilintetgjørelse på grunn av kommisjonens inngripen. I 1945 ble dokumentene returnert til Stortinget. Avskriftene kom derimot i Scharffenbergs hender, og ble offentliggjort i *Norske aktstykker*.

Etter at Scharffenberg hadde utgitt boka, holdt Stortingets presidentskap møte 16. januar 1951, og forfattet et brev til Scharffenberg, hvor de uttalte at det hadde vært Scharffenbergs plikt å levere materialene han hadde fått tilgang til tilbake til Stortinget. Scharffenberg svarte at han mente allmennheten hadde krav på innsyn i disse dokumentene. Bokutgivelsen førte også til avisdebatt i *[[Aftenposten]]* og *[[Farmand]]*.

## Referanser


## Litteratur
* Espen Søbye: *En mann fra forgangne århundrer*. Oslo: Oktober, 2010. ISBN 978-82-82-495-0608-8
Kolbjørn Fjeld

**Kolbjørn Fjeld** (født 4. juni 1904 i Eidskog, død 4. mai 1978) var en norsk forlegger og sjef for Tiden Norsk Forlag fra 1933 til 1971.

## Slekt
Kolbjørn Fjeld var sønn av en lærer, Ole Fjeld (1857–1950), og Sofie Gundersen (1865–1944). Han ble i 1933 gift med Randi Utheim Medbø (født 1909).

## Liv
Fjeld gikk ut av Treiders handelsskole i 1917 og arbeidet deretter for forsikringsselskapet Glitne. Han ble student i 1922. Senere studerte han ved *[[École des Bibliothécaires]]* i Paris og tok magistergraden ved Columbia-universitetet i New York i 1931. Fra 1919 til 1933 arbeidet han ved Deichmanske Bibliotek, og var dessuten sekretær for den norske bokhandlerforeningens opplysningskontor fra 1931 til 1933. I 1933 ble han sjef for Tiden Norsk Forlag, og beholdt denne stillingen helt til 1971. Under krigen ble forlaget stengt av tyskerne og Fjeld ble arrestert av høsten 1940.

## Referanser


## Kilder
* ''Hvem er Hvem 1973
Slimfisker

* Chaenopsidae
* Clinidae
* Dactyloscopidae
* Labrisomidae
* tangkvabber
* Tripterygiidae

**Slimfisker** er en delgruppe av piggfinnefisker. De fleste artene er små og slanke, og har en kropp som er flattrykt fra siden. Huden har få, eller ingen skjell, men er rik på celler som kan produsere slim. 

## Litteratur
* 

## Eksterne lenker
*
Dan Byrd

**Daniel Byrd** (født 1985) er en amerikansk skuespiller.

Byrd er mest kjent for sine roller i filmene *[[A Cinderella Story]]* og *[[Easy A]]*, samt TV-serien *[[Cougar Town]]*. *A Cinderella Story* ble også hans gjennombrudd som skuespiller. Etter det har han spilt i *[[The Hills Have Eyes]]* i tillegg til nevnte *Easy A*, samt en rekke gjesteroller (både av større og mindre art) i TV-serier som *[[Clubhouse]]*, *[[Boston Legal]]*, *[[Aliens in America]]*, *[[Greek]]* og *[[Heroes (TV-serie)|Heroes]]*.

## Utvalgt filmografi
* *[[Cougar Town]]* (2009–2011) – Travis Cobb – 45 episoder
* *[[Easy A]]* (2010) – Brandon
* *[[Heroes (TV-serie)|Heroes]]* (2009) – Luke Campbell – 3 episoder
* *[[The Hills Have Eyes]]* (2006) – Bobby Carter
* *[[A Cinderella Story]]* (2004) – Carter Farrell

## Eksterne lenker
*
Cam Gigandet

**Cam Joslin Gigandet** (født 16. august 1982) er en amerikansk skuespiller. 

Gigandet hadde en gjesterolle i TV-serien *[[The O.C.]]* i 2005–2006, men fikk et gjennombrudd med en rolle som kriminell i TV-serien *[[Twilight - Evighetens kyss|Twilight]]* (2008). Senere har han blant annet medvirket i *[[Pandorum]]* (2009) og *[[Easy A]]* (2010).

## Filmografi (utvalg)

* 2005–2006: *[[The O.C.]]* (TV-serie) – rolle: Kevin Volchok
* 2008: *[[Never Back Down]]* (spillefilm) – rolle: Ryan McCarthy
* 2008: *[[Twilight - Evighetens kyss|Twilight]]* (TV-serie) – rolle: James
* 2009: *[[The Unborn]]* – rolle: Mark
* 2009: *[[Pandorum]]* – rolle: Gallo
* 2010: *[[The Experiment (film fra 2010)|The Experiment]]* – rolle: Chase
* 2010: *[[Easy A]]* (TV-serie) – rolle: Micah
* 2010: *[[Burlesque (film)|Burlesque]]* (spillefilm) – rolle: Jack
* 2011: *The Roommate* (spillefilm) – rolle: Stephen
* 2011: *[[Priest (film)|Priest]]* (spillefilm) – rolle: Hicks
* 2011: *Trespass* – rolle:* 2014: *Red Sky* – rolle: Butch Masters Jonah
* 2014: *[[Red Sky]]* – rolle: Butch Masters
* 2016: *[[Broken Vows]]* (spillefilm) – rolle: Michael
* 2022: *[[Violent Night]]* (spillefilm)

## Referanser


## Eksterne lenker
*
Patricia Clarkson

**Patricia Davies Clarkson** (født 29. desember 1959 i New Orleans i Louisiana) er en amerikansk skuespiller.

Clarkson fikk sitt gjennombrudd i sin aller første film, *[[The Untouchables|De ubestikkelige]]* i 1987. Deretter gikk det åtte år før hennes neste store rolle kom, med eventyret *[[Jumanji]]* (1995). I 1999 spilte hun en liten, men likevel betydelig rolle i *[[The Green Mile|Den grønne mil]]*, som blant mange blir karakterisert som hennes definitve gjennombrudd. Etter dette har hun spilt i flere kjente filmer, som blant annet *[[No Reservations|Kjærlighet på menyen]]* (2007), *[[Vicky Cristina Barcelona]]* (2008), *[[Shutter Island]]* (2010) og *[[Easy A]]* (2010).

I 2004 ble Clarkson Oscar-nominert for sin rolle i *[[Pieces of April]]* (2003).

## Utvalgt filmografi
* *[[Friends with Benefits]]* (2011) – Lorna
* *[[Easy A]]* (2010) – Rosemary
* *[[Shutter Island]]* (2010) – Rachel 2
* *[[Whatever Works]]* (2009) – Marietta
* *[[Vicky Cristina Barcelona]] (2008) – Judy
* *Elegy* (2008) – Carolyn
* *Lars and the Real Girl* (2007) – Dagmar
* *Kjærlighet på menyen* (2007) – Paula
* *All the King's Men* (2006) – Sadie Burke
* *Good Night, and Good Luck.* (2005) – Shirley Wershba
* *Miracle (film)* (2004) – Patti Brooks
* *Dogville* (2003) – Vera
* *The Station Agent* (2003) – Olivia Harris
* *Pieces of April* (2003) – Joy Burns
* *Far from Heaven* (2002) – Eleanor Fine
* *The Pledge* (2001) – Margaret Larson
* *Den grønne mil* (1999) – Melinda Moores
* *Playing by Heart* (1998) – Allison
* *Jumanji* (1995) – Carol Parrish
* *The Dead Pool* (1988) – Samantha Walker
* *De ubestikkelige'' – Catherine Ness

## Referanser


## Eksterne lenker
*
Molde Fotballklubb i 2011

I 2011 feiret Molde Fotballklubb hundreårsjubileum. Ole Gunnar Solskjær ble på senhøsten året før presentert som ny hovedtrener, noe som fikk stor oppmerksomhet i media. 19. juni var det på dagen 100 år siden klubben ble stiftet, noe som ble markert med hjemmekamp mot Sogndal samme dag. Molde vant 2&ndash;0 i spesialdesignete retro-drakter, og inntok 1.-plassen på tabellen for første gang i sesongen. Der ble de liggende ut sesongen, og i tredje siste serierunde sikret klubben sitt første seriegull.

Mark Dempsey var assistenttrener, og Richard Hartis målvaktstrener.

## Serie
### Tabell

### Tabellplasseringer etter serierunde

Kilde: 

### Runder

Tippeligaen 2011 ble preget av en del utsatte kamper og hengekamper, blant annet grunnet spillerstreiken og terrorangrepene. Kampene er her oppført etter rekkefølgen de er spilt i.

#### Sarpsborg 08&ndash;Molde

Ole Gunnar Solskjærs debut som A-lagstrener i en obligatorisk kamp endte med 0&ndash;3 borte mot Sarpsborg 08. Tidligere Molde-spiller Øyvind Hoås kompletterte Sarpsborg-lagets Tippeliga-debut med å heade inn kampens siste mål.

#### Molde&ndash;Tromsø

#### Viking&ndash;Molde

#### Molde&ndash;Stabæk

I hjemmekampen mot Stabæk tok Molde sin første 3-poenger for sesongen, og Solskjær sin første seier som A-lagstrener.

#### Brann&ndash;Molde

#### Molde&ndash;Rosenborg

#### Lillestrøm&ndash;Molde

#### Molde&ndash;Fredrikstad

#### Haugesund&ndash;Molde

#### Molde&ndash;Start

#### Strømsgodset&ndash;Molde

#### Molde&ndash;Sogndal

Molde inntok førsteplass på tabellen i jubileumskampen mot Sogndal på klubbens 100-årsdag.

#### Odd Grenland&ndash;Molde

#### Vålerenga&ndash;Molde

#### Molde&ndash;Aalesund

#### Molde&ndash;Haugesund

Molde fikk sin revansje etter stortapet i bortekampen mot Haugesund.

#### Molde&ndash;Vålerenga

#### Start&ndash;Molde

Nyervervede Zlatko Tripić fra Egersund Idrettsklubb fikk sin eliteseriedebut i den utsatte bortekampen mot Start.

#### Rosenborg&ndash;Molde

#### Molde&ndash;Lillestrøm

#### Aalesund&ndash;Molde

#### Molde&ndash;Brann

#### Fredrikstad&ndash;Molde

#### Molde&ndash;Viking

#### Tromsø&ndash;Molde

#### Molde&ndash;Odd Grenland

#### Stabæk&ndash;Molde

#### Molde&ndash;Strømsgodset

Molde hadde muligheten til å avgjøre Tippeligaen i sin favør med seier hjemme mot Strømsgodset. Laget ledet helt til siste ordinære spilleminutt og hadde, hvis det resultatet hadde stått seg, vunnet serien. I stedet utliknet Godset og holdt liv i spenningen. Men samme kveld tapte Rosenborg 3&ndash;6 mot Brann og byens fotballsupportere kunne dermed hylle de ferske seriemestrene foran Hotell Alexandra.

#### Molde&ndash;Sarpsborg 08

#### Sogndal&ndash;Molde

## Norgesmesterskapet
### Eidsvåg&ndash;Molde

### Træff&ndash;Molde

Molde vant 0&ndash;2 i byderbyet mot Træff. De hvit- og grønnkledde ble ledet av den tidligere MFK-treneren Erik Brakstad.

### Tiller&ndash;Molde

### Molde&ndash;Hønefoss

### Fredrikstad&ndash;Molde

## Spillere

**N** = Nasjonalitet. **K** = Kamper. **M** = Mål.

## Se også

* Liste over sesonger i Molde Fotballklubb
* Tippeligaen 2011
* Norgesmesterskapet i fotball for herrer 2011

## Referanser
Knut Müller

**Knut Müller** (født 1974) er en norsk tidligere skihopper som representerte Asker Skiklubb.

Han debuterte i verdenscupen i Oberwiesenthal i 1991 som 16-åring. Han var en av Norges mest lovende juniorer og fikk med seg 4 gull og 2 sølv av seks mulige juniormedaljer i NM. 
Han ble nummer 4 i junior-VM i 1991 og var med på laget som tok sølv i lagkonkurransen i junior-VM i 1992.

Han ble norsk mester i laghopp i 1993 med Akershus, sammen med Espen Bredesen, Øyvind Berg og Lasse Ottesen. 
I 1991 tok han sølvmedalje sammen med Rune Olijnyk, Halvor Person og Øyvind Berg. I 1992/1993-sesongen ble han nummer 2 sammenlagt i Europacupen. Han deltok denne sesongen både i Verdenscupen og Europacupen.

Müller deltok i Nordic Summer Grand Prix i 1993 med 6.-plass i Falun, 3.-plass i Granåsen og 1.-plass i Marikollen. Med disse resultatene kom han på 2.-plass sammenlagt i cupen bak Stefan Horngacher og Andreas Goldberger på 3.-plass.

Han har hatt bakkerekorden i både stor og liten bakke i Lake Placid og var første bakkerekordholder i Granåsen (K-120) med 120,5 meter.

La opp etter 1995-sesongen i en alder av 21 år for å studere.

## Referanser


## Eksterne lenker
* 
* Knut Müller. Hopprofiler – Asker Skiklubb
Tlayacapan

**Tlayacapan** er en landsby og en kommune nordøst i den meksikanske delstaten Morelos. Den befinner seg rundt 60 km øst for delstatshovedstaden Cuernavaca og om lag halvannen times kjøring fra Mexico by. Kommunen hadde 16&nbsp;543 innbyggere i 20120, mens selve landsbyen hadde 7&nbsp;989 innbyggere.

Kommunen ligger i et landlig område, og rundt 90 % av befolkninga er fremdeles helt eller delvis avhengig av landbruk. Landsbyen har gamle herskapshus fra kolonitida, mindre hus med rød takstein og brosteinsbelagte gater.

Det viktigste landemerket i Tlayacapan er det tidligere klosteret San Juan Bautista fra 1530-tallet. Det utgjør et av Klostrene under Popocatépetl, som står på UNESCOs verdensarvliste.

Tlayacapan fikk status som «Pueblo Mágico» i 2011.

Navnet Tlayacapan er nahuatl og betyr «På jordas spiss/grense».

## Referanser


## Eksterne lenker
* 
* Kommunens offisielle hjemmeside
Hans Pettersson

**Hans Pettersson** (født 26. august 1888, død 25. januar 1966) var en svensk oseanograf, kjemiker og fysiker. Han var sønn av kjemikeren og havforskningspioneren Otto Pettersson. 

## Liv og virke
Pettersson ble utdannet som atomfysiker ved Instituttet for radiumforskning i Wien. Hans første vitenskapelig publikasjon i 1910 handlet om radium. Det var med disse kunnskapene at han senere ble oseanograf. Ved hjelp av radium kunne prøver av sedimenter som ble plukket opp fra havets bunn dateres. Pettersson ble den første professor i oseanografi i Sverige og opprettet i 1938 Oceanografiska institutet ved Stigbergstorget i Göteborg, gjort finansielt mulig ved støtte fra Knut og Alice Wallenbergs stiftelse. Han var også forstander av Bornös hydrografiske feltstasjon, som hadde blitt opprettet i 1902 av hans far og Gustaf Ekman. Pettersson var professor i oseanografi ved Göteborgs universitet fra 1930 til 1956.

Petterson var en meget god skribent og skrev mange populærvitenskapelige tekster som bidro til å kunnskap om havforskningen til allmenheten. I juli 1947 begynte den svenske dyphavsekspedisjonen Albatross sin jordomseiling med Pettersson som ekspedisjonsleder, en ekspedisjon som han planlagt og finansiert med private sponsorer.

Pettersson ble i 1948 medlem av Kungliga Vetenskapsakademien. Han var også innvalgt som utenlandsk medlem av Royal Academy i 1956.

## Referanser


## Litteratur
* Svansson, Artur (2006): *Otto Pettersson; oceanografen, kemisten, uppfinnaren* (ny utg.). ISBN 91-7029-604-9
* *Nationalencyklopedin*
* *Sveriges dödbok 1947-2006*, (CD-rom), Sveriges Släktforskarförbund
Hurtigløp på skøyter under Vinter-OL 2006 – 5000 meter herrer

**5 000 meter herrer** var den første øvelsen i hurtigløp på skøyter under Vinter-OL 2006 og ble avholdt i Oval Lingotto i Torino, Italia den 11. februar.

Amerikaneren Chad Hedrick, en tidligere inline skøyteløper begynte sin søken etter å kopiere Eric Heidens bragd fra Vinter-OL 1980 ved å forsøke å ta fem gullmedaljer. Hedrick vant med en tid på 6.14,68, bare 0,02 sekunder bak den fire år gamle olympiske rekorden til Jochem Uytdehaage, som var nok til å ta gull. Nederlenderen Sven Kramer vant sølvmedalje, 1,72 sekunder bak vinnertiden, mens hjemmeløperen Enrico Fabris krevde Italias første medalje ved å skøyte hjem bronse i det aller siste paret.

28 skøyteløpere fra 15 nasjoner deltok i konkurransen.
## Rekorder
Før konkurransen var gjeldende verdensrekord og olympisk rekord som følger:

Ingen nye verdens- eller olympiske rekorder ble satt under denne konkurransen.
Selv om amerikanske Chad Hedrick misset den olympiske rekorden med bare 0,02 sekunder.

## Resultater

### Rundetider
De 10 raskeste løpernes rundetider:

## Dommere og Starter
Disse var offisielle dommere og starter under 5000m for herrer under OL i Torino 2006 i Oval Lingotto.
* Overdommer var Tore B. Ramton, Norge.
* Assisterende overdommer var , Tyskland.
* Starter var , Nederland

## Referanser




## Eksterne lenker
* 
* Offisiell rapport  på LA84Foundation.org se side 16 t.o.m. 22 for 5000m herrer
* Speed Skating at the 2006 Torino Winter Games: Men's 5,000 metres Resultater på Sports-Reference.com
*  Distance result: Olympic Winter Games 2006 · Men · 5.000 Meter -  Resultater på SpeedSkatingNews.info
*  Results of the 2006 Olympic Winter Games 5000 meters Men.
*  Results Olympic Games 2005/2006 Men - 5000m :  11 Feb 2006 - Torino på www.ISU.html.infostradasports.com
*  Speed Skating - 2006 Olympic Games - Results Men's 5000 m - 11th February på The-Sports.org
Christine Sagen Helgø

**Christine Sagen Helgø** (født 27. mars 1968 i Holmestrand) er en norsk lokalpolitiker for partiet Høyre. Hun var ordfører i Stavanger fra 2011 til 2019. 
Helgø hadde før hun ble ordfører tolv år bak seg i Stavanger-politikken, derav åtte år som gruppeleder for Høyre. I to perioder var hun medlem i kommunalstyret for levekår. Hun ledet også kommunens lønns- og administrasjonsutvalg i fire år. I perioden 2007–2011 var hun leder av kommunalstyret for byutvikling. 

Helgø er født og oppvokst i Holmestrand i Vestfold. Hun er utdannet jurist fra Universitetet i Bergen, og flyttet til Stavanger etter studiene. Fra 1996 til 2001 arbeidet Helgø som jurist ved Fylkestrygdekontoret i Rogaland.

Hun ble renominert som Stavanger Høyres ordførerkandidat til kommunevalget i 2015, og gjenvalgt som ordfører. Helgø ble dermed den Høyre-ordføreren som representerte den største kommunen for Høyre. Den 9. august 2018 annonserte Helgø at hun ikke ville stille til gjenvalg ved kommunevalget 2019.

## Referanser


## Eksterne lenker
*
Mineral del Chico

**Mineral del Chico** er en landsby og en kommune i den meksikanske delstaten Hidalgo. Kommunen hadde 7&nbsp;980 innbyggere i 2010, mens selve landsbyen bare hadde 481 innbyggere.

Mineral del Chico befinner seg i fjellkjeden Sierra de Pachuca. Landsbyen ble grunnlagt i 1565, og i 1578 gjorde man det første funnet av mineraler i området. Stedet ble dermed en viktig gruvelandsby. I mange år lå den også langs handelsruta mellom Mexico by og Pachuca. Landsbyen karakteriseres av sine mange smale, brosteinsbelagte gater og sine store hus fra kolonitida.

I kommunen ligger også El Chico nasjonalpark, som ble landets første nasjonalpark i 1898. Den dekker et område på 2&nbsp;739 hektar med skogkledde fjell hvor man kan utøve aktiviteter som klatring og terrengsykling. I innsjøen El Cedral er det godt ørretfiske.

Mineral del Chico fikk status som «Pueblo Mágico» i 2011.

Landsbyen het opprinnelig Atotonilco, som er nahuatl og betyr «Sted med varme kilder».

## Referanser


## Eksterne lenker
* 
* Kommunens offisielle hjemmeside
Bikake

En **bikake** eller **vokskake** er en samling av celler bygget av bivoks der biene legger egg og lagrer honning. Cellene er gjerne svært reglemessig heksagonale. Denne formen er den som gir det største antall celler i forhold til byggematerialet. Voksen framstiller biene selv, men til kommersiell drift brukes vanligvis maskinproduserte voksplater av omsmeltet bivoks. Disse har det samme sekskantmønsteret som biene bygger selv.

## Referanser
Mexicos turistdepartement

**Mexicos turistdepartement** (spansk: *Secretaría de Turismo*, forkorta **SECTUR**) er det statlige departementet i Mexico som har ansvar for oppgaver forbundet med utvikling av turistindustrien i landet. Dette omfatter regulering, kontroll, autorisasjoner, markedsføring og bevaring.

Departementets hovedkontor ligger i Avenida Presidente Masaryk 172 i Mexico by.

8. september 2009 annonserte president Felipe Calderón at departementet skulle legges ned og at oppgavene skulle overtas av Økonomidepartementet, men dette ble nedstemt i Senatet.

## Ministere

## Eksterne lenker
* Turistdepartementets nettsted
Galathea-medaljen

**Galathea-medaljen** er en dansk medalje, som utdeles av Det Kongelige Danske Geografiske Selskab «for geografiske Undersøkelser og Forskninger, fortrinsvis uten for Polarlandene». Det Kongelige Danske Geografiske Selskabs Galathea Medaille i sølv er ordinert sammen med Selskabets Hans Egede-medalje på generalforsamlingen den 28. april 1916.

Tegninger til medaljen ble lagt frem og godkjent på rådsmøtet den 2. desember 1916 og styret bemyndiget til produksjon av medaljen. Men på grunn av første verdenskrig og derav følgende mangel på materialer til stempler ble medaljen først klar i 1919. Medaljen er modellert av kongelig hoffgravør S. Lindahl, utgiftene dekket av Hjerl-Fonden og utførelsen foretatt i kongelig hoffjuveler August Thomsens verksted.

## Mottakere gjennom tidene
Til tross for at medaljen ble innstiftet allerede i 1916, var det ikke før i 1930 at professor Johannes Schmidt ble første mottaker av medaljen. Nordmennene Bjørn Helland-Hansen (i 1948) og Harald Ulrik Sverdrup mottok medaljen i hehodsvis 1948 og 1956. Ved Det Kongelige Danske Geografiske Selskab 100-årsjubilum i 1976 ble det utdelt to medaljer – til Johannes Humlum og Johannes Nicolaisen. Den svenske geografen Anders Rapp mottok Galathea-medaljen i 1992.

### Liste over mottakere

## Referanser
Otto Liebmann

**Otto Liebmann** (født 25. februar 1840 i Löwenberg, Schlesien, død 14. januar 1912 i Jena) var en tysk filosof og encyklopedist.

I 1872 ble Liebmann professor i Straßburg, hvor han virket frem til han i 1882 dro til Jena. Han regnes for å være en av nykantianismens grunnleggere. I sin mest kjente bok, *Kant und die Epigonen* («Kant og hans efterfølgere»), forsvarte han Kants filosofi mot dets kritikere. Han foretok blant annet kritiske analyser av Kant-kritikerne Fichte, Schelling, Hegel, Fries, Herbart og Schopenhauer.

I *Zur Analysis der Wirklichkeit* (1876; 3. opplag 1900) og *Gedanken und Tatsachen* (1882–1904, 4 bind) forsøkte han å opprette en kritisk metafysikk, som fremsetter sine prinsipper kun som avsluttede hypoteser for forklaring av virkeligheten. Forholdet mellom erfaring og teori behandler han i *Klimax der Theorien* (1884), hvor han kaller de begrepene som teorien bruker for å gjøre erfaringsmaterialet forståelig «interpolasjoner». 

I tillegg til sitt filosofiske virke skrev Liebmann flere artikler i *[[Allgemeine Deutsche Biographie]]*. Han var faren til matematikeren Heinrich Liebmann.

## Bibliografi
* *Kant und die Epigonen* (1865; opptrykk: 1912 og 1991)
* *Über den individuellen Beweis für die Freiheit des Willen* (1866)
* *Über den objektiven Anblick* (1869)
* *Zur Analysis der Wirklichkeit* (1876)
* *Über philosophischen Tradition* (1883)
* *Die Klimax der Theorien* (1884)
* *Gedanken und Tatsachen*, 2 bind (1882–1904)
* *Immanuel Kant* (1904)

## Referanser


## Eksterne lenker

* 
* Biografiartikler skrevet av Otto Liebmann i *[[Allgemeine Deutsche Biographie]]*, på nettstedet Wikikilden
Marx-Engels-Werke

**Marx-Engels-Werke** (MEW) er en samling av Karl Marx og Friedrich Engels’ verker som ble gitt ut av instituttet for marxist-leninisme ved Tysklands sosialistiske enhetspartis sentralkommitté i DDR mellom 1956 og 1990. MEW består av 44 bind (i 46 bøker) og inneholder de fleste av Marx og Engels skrifter.

MEW er i motsetning til det mer ambisiøse Marx-Engels-Gesamtausgabe (MEGA) ikke en vitenskapelig, kritisk utgave og har blitt kritisert for å være tendensiøs. Redaktørenes forord og anmerkninger er partiske og forsøkte å sette Marx og Engels innenfor en bås som passet den daværende ideologiske tilstanden i Sovjetunionen og DDR.

## Innhold

* Bind 1–22: Tekster og artikler fra 1839 til 1895.
* Bind 23–25: Marx’ magnum opus Kapitalen
* Bind 26 (tre bøker): Theorien über den Mehrwert
* Bind 27–39: Brev
* Bind 40–41: Ungdomsskrifter (opprinnelig utgitt som unummererte supplementsbind)
* Bind 42: Økonomiske manuskripter fra 1857–58 (hovedsakelig manuskriptet Grundrisse)
* Bind 43–44: Økonomiske manuskripter fra 1861–63.
Tupé

**Tupé** er løshår i form av en liten parykk som dekker issen og forhodet. Slike halv- eller delparykker brukes vanligvis av menn for å skjule skallethet på toppen av hodet. Tupéer brukes også som maskeringsutstyr i teater og film.

## Historie og bruk
### Etymologi (ordbakgrunn) og forløpere
*Tupé* kan på norsk bety både «halvparykk» og «høy pannelokk», «hårtopp», «pannelugg» eller «krusete pannehår». *Å tupere* vil si «å gre håret opp så det ser fyldig ut». 

Ordet er fransk og betød opprinnelig «(krusete) pannehår» eller «parykk med pannehår satt opp i en topp eller i bukler», en frisyre som var på moten i siste halvdel av 1700-tallet og som i noen sammenhenger kalles pompadur. Tupé kalles imidlertid *postiche* på fransk i dag. Også på norsk kan *postisj* brukes om små halvparykker. 
Den franske betegnelsen *tour*, eller tur, kan brukes om kransformet løshår for å gi det naturlige håret mer fylde.



File:Artista italiano, giulio cesare.JPG|Det er blitt hevdet av den romerske diktatoren Julius Cæsar (100-44 f.Kr.) kan ha brukt laurbærkrans for å skjule tiltagende skallethet. Plakett fra italiensk renessanse med idealisert portrett.

File:HeinrichvonPreussenTischbein1769.jpg|Prins Henrik av Preussen (1726-1802) iført moteriktig pudderparykk med høy tupé, det vil si høy pannelokk eller pompadur, 1769.

File:Christian den 7.jpg|Den dansk-norske kong Christian VII (1749-1808) i tidsriktig frisyre med pompadur ca. 1775. Maleri av Jens Juel, nå i Frederiksborgmuseet.



### Framstilling og bruk av halvparykker i nyere tiders herremote

Galleriet viser et lite utvalg amerikanske kjendiser som er kjent for å ha brukt eller bruke tupé. 

File:Gene Kelly Allan Warren.jpg|Gene Kelly (skuespiller, sanger og danser 1912-1996) brukte tupé i filmer og under opptredener, som på dette artistportrettet fra 1986.
File:Burt-Reynolds 2011-04-15 photoby Adam-Bielawski.jpg|Burt Reynolds (skuespiller født 1936) med «alderstilpasset», grå tupé 2011.
File:CharltonHeston1981 2 crop.jpg|Charlton Heston (skuespiller 1923-2008) med tupé 1981.
File:John.Travolta.2006.Reno.Air.CUT.png|John Travolta bruker tupé for å etterlikne den kraftige frisyren han hadde som yngre
File:MikeMyersJune07.jpg|Mike Myers 
File:Charlie Sheen 2012.jpg|Skuespilleren Charlie Sheen bruker halvparykk for å få fyldigere hodehår


## Vitsing med tupéer

## Se også
* Parykk
* Hentehår
* Hårtransplantasjon
* Hårforlenging
* Pompadur, høyt pannehår satt opp i en «rockesveis» ved hjelp av pomade eller annet
* Tupering, metode for å gi fylde til frisyre

## Referanser


## Eksterne lenker
* 
* Søkbar digitalkopi av Evelyn Jensens og Bengt Hjords ''Parykker'' (Frisørbransjens forl., 1998)
Arcanum: Of Steamworks and Magick Obscura

***Arcanum: Of Steamworks and Magick Obscura*** (best kjent som Arcanum) er et enspiller- og flerspiller-rollespill til Microsoft Windows. Det ble utviklet av Troika Games og utgitt av Sierra Entertainment. Det ble utgitt i Nord-Amerika og Europa i august 2001.

Historien i spillet finner sted på kontinentet Arcanum, i en steampunk setting. Fortellingen begynner med havariet av luftskipet IFS Zephyr, hvor spillets protagonist er den eneste overlevende.  En samtale protagonisten har med en medpassasjer som dør kort tid etter havariet sender spilleren gjennom Arcanum på leting etter svar. Spillet bruker et isometrisk perspektiv og har en åpen spillverden hvor spilleren kan bevege seg rundt uhindret.
## Mottagelse

Da det ble sluppet ut, så fikk *Arcanum* for det meste positive anmeldelser, blant annet to «Editor's Choice»-priser fra IGN og  GameZone, med poengsummer på spillet på 8,7 av 10 og 90 av 100.
## Referanser
Eoliske prosesser

**Eoliske prosesser** er prosesser skapt av vinden, eller mer presist evnen vinden har til å forme en overflate. Vind kan erodere, transportere og avsetre stoffer og er en viktig faktor i områder med sparsom vegetasjon og store mengder løse sedimenter. Selv om vann er langt viktigere når det gjelder å forme et landskap, er eoliske prosesser viktige i tørre miljøer som ørkener. 

Vind eroderer jordoverflaten ved deflasjon (løse og fine partikler som vinden flytter), ved turbulens og ved abrasjon. Områder med intens og vedvarende erosjon kalles deflasjonssoner. Nesten halvparten av ørkenområdene i verden er steinete deflasjonssoner.

Partikler blir transportert av vinden i luften, ved saltasjon og kryping. Små partikler, mindre enn 0,2 millimeter i diameter, kan løftes opp i luften og fraktes av sted. Saltasjon skjer når små partikler mindre enn 1 cm i diameter blir løftet opp fra bakken av vinden og gjør et lite hopp fremover. Partikkelen kan treffe andre partikler når den lander, og disse kan fortsette saltasjonen. Partikkelen kan også treffe andre partikler som er for store til å løftes, men desse kan sakte krype framover når de blir skubbet på av saltasjonspartikler. Slik kryping ved overflaten utgjør så mye som 25 % av partikkelbevegelsene i en ørken. 

Stoff som er avsatt av vinden kan gi signal om nåværende og tidligere vindretninger og vindstyrker. Dette kan hjelpe til med å forstå det nåværende klimaet og kreftene som former det. Vindavsatte sandformasjoner fremtrer som sanddekker, rifler og sanddyner. Sanddekkene er flate og inneholder korn som stort sett er for store til saltasjon. De utgjør om lag 40 % av vindavsettingene. Sanddekket Selima sør i Egypt og nord i Sudan dekker 60&nbsp;000 km² og er et av de største sanddekkene i verden.
Sven-Olof Sandberg

**Sven-Olof Sandberg**, populært kalt "SOS" (født 28. desember 1905 i Stockholm, død 20. august 1974 i Danderyd) var en svensk sanger og sangtekstforfatter som medvirket blant annet på TV og i filmer.

Sven-Olof Sandberg startet sin skuespillerkarrieren i 1923 etter å ha forskjellige type arbeid tidligere. I 1924 spilte han sommerteater med Weyler Hildebrand og Nils Ferlin. Han debuterte som plate- og radioartist i 1927 og fikk året etter ett gjennombrudd med "När bröllopsklockor ringa". Han kom med sin barytonstemme til å bli en av Sveriges mest produktive sangere. I perioden 1940-1944 var han engasjert ved Stockholmsoperaen. Han startet i 1929 musikkforlaget *Svenska Noter* der han foruten tekster til slagere og andre sanger også ga ut noveller og reiseskildringer. På noen arbeider benyttet han pseudonymet Tom Wilson. SOS som han ble kalt fungerte også som impresario for andre artister. I en periode var han impresario for Jussi Björling og var mannen bak Björling konserter i de svenske folkparkene blant annet.

Han var gift tre ganger, første gangen med Greta Möllersten, andre gangen med pianisten og komponisten Gunnel Andrén og tredje gangen med tekstforfatteren Gunilla Nordström.

## Filmografi
* 1932 – Hans livs match
* 1935 – Grabbarna i 57:an 
* 1940 – Med deg i mine armer (Med dej i mina armar)
* 1940 – Beredskapspojkar
* 1943 – Vi mötte stormen
* 1943 – Den underbara tonen
* 1958 – Jazzgossen

## Musikk, som komponist
* 1929 – «Då reser jag med Klara till Sahara» / «Vill Du Visa Mig Vägen Hem»
* 1938 – «Bortom bergen de blå»

## Musikk, som tekstforfatter (utvalg)
* 1927 – «Vintergatan»
* 1928 – «När bröllopsklockor ringa»
* 1931 – «Mitt hem i Hawaji» 
* 1931 – «Bella signorina» 
* 1931 – «Ay ay ay!»
* 1931 – «När det våras ibland bergen»
* 1931 – «Ett vårsvärmeri»
* 1934 – «Capri»
* 1935 – «Gamle Svarten»
* 1943 – «Min längtans melodi»
* 1943 – «Ljuva dröm»
* 1953 – «Det sitter en flicka och väntar»

## Diskografi

;Album (LP)
* 1959 – *Gamla Skivbekanta*
* Ukjent år – *Säg det i toner*
* 1970 – *Sven-Olof Sandberg*
* 1972 – *Vintergatan*
* 1989 – *När det våras ibland bergen: 1929-33 / Sven-Olof Sandberg*

;Album (CD)
* 1998 – *Schlagerkavalkaden 4.*
* 2004 – *På toppen*

;Singler
* 1927 – «Flygar-Valsen» / «Ni Har Fått Va' Jag Har»
* 1927 – «En Mörkröd Ros» / «Cirkus I Sta'n»
* 1928 – «När Bröllopsklockor Ringa» / «När Månen Ler»
* 1928 – «I Min Blåa Himmel» / «Ständchen»

## Bibliografi (utvalg)

* 1928 – *Visor och kupletter ur Sven-Olof Sandbergs radiorepertoar*
* 1929 – *S. O. S. Sven Olof Sandberg: program och vishäfte : [S. O. S.-turnén 1929].*
* 1929 – *Sven Olof Sandbergs visor och kupletter.. *
* 1930 – *1930 års S. O. S.-visor..* 
* 1931 – *Sven Olof Sandbergs nya populära visor och kupletter..*
* 1933 – *Sven Olof Sandbergs stors succéer: populära visor och kupletter vintern 1933.* 
* 1934 – *Sven-Olof Sandbergs populära visor 1934*
* 1937 – *Blå tåget: cabaret-revy*
* 1969 – *Säg det i toner: Sven-Olof Sandberg berättar om Jules Sylvain. *
* 1970 – *Från vintergatan mot aftonstjärnan. Sven-Olof Sandberg berättar minnen*

## Referanser


## Eksterne lenker
* 
* 
*
Papantla

**Papantla** er en by og en kommune nord i den meksikanske delstaten Veracruz. Selve byen hadde 53&nbsp;546 innbyggere i 2010, mens hele kommunen hadde 158&nbsp;599 innbyggere.

Byen ble grunnlagt på 1200-tallet av totonakerne og har siden vært dominerende i Totonacapan-regionen. Totonakerne bevarer fremdeler kulturen og språket sitt. I kommunen ligger det arkeologiske stedet El Tajín, som står oppført på UNESCOs verdensarvliste. Den kjente Danza de los Voladores kommer også fra Papantla.

Vanilje kommer opprinnelig fra Papantla.

## Referanser


## Eksterne lenker
* 
* Kommunens offisielle hjemmeside
Ardis Kaspersen

**Ardis Jorun Kaspersen** (1920–2010) var en norsk kokebok&shy;forfatter, kjent fra et titall bok&shy;utgivelser med oppskrifter fra Nord-Norge. Den første utkom i 1970, og i 1999 utkom en med Arne Brimi som ble oversatt til flere språk.

Hun var som journalist tilknyttet *[[Helgelendingen|Helgeland Arbeiderblad]]* og *[[Brønnøysunds Avis]]*. Hennes liv er omtalt i *Ardis Kaspersen - et liv med poteten* av Knut Alsaker, som er trykket i *Årbok for Helgeland 2008*.

## Premier
* Nordland fylkes kulturpris 1994
* Kongens fortjenstmedalje 1995
## Utgivelser
* 1979: *Helgelandsmat i krukker og fat*
* 1981: *Politikk og hverdag på Helgeland* 
* 1983: *Nordlandsmat* 
* 1986: *Matskatter fra Nord-Norge*
* 1989: *Folkemedisinskatter fra Nord-Norge*
* 1990: *Folkemedisinskatter fra Nord-Norge*
* 1990: *[http://urn.nb.no/URN:NBN:no-nb_digibok_2007062104010 Havgodt fra Nord-Norge]*
* 1991: *[http://urn.nb.no/URN:NBN:no-nb_digibok_2007082101049 Solværungen]* (Medforfattere: Margit Galdal, Karl Brekka.)
* 1991: *Desserten : bordets dronning : oppskrifter fra hele Norge* (Medforfatter: Marit Bockelie)
* 1992: *Helgeland meny guide*
* 1993: *[http://urn.nb.no/URN:NBN:no-nb_digibok_2008012200034 Lefser fra hele landet]*
* 1993: *[http://urn.nb.no/URN:NBN:no-nb_digibok_2008011501029 Supper fra hele landet]*
* 1994: *Hverdagsglimt og tradisjonsmat fra Vevelstad*
* 1994: *[http://urn.nb.no/URN:NBN:no-nb_digibok_2008012801049 Folkemedisin fra hele landet]*
* 1996: *[http://urn.nb.no/URN:NBN:no-nb_digibok_2008040104046 Husmenn og husmannskost fra hele landet]*
* 1997: *[http://urn.nb.no/URN:NBN:no-nb_digibok_2007030101034 Samisk mat og kultur]*
* 
* 2002: *Hverdagsmat for diabetikere og cøliakere*
* 2004: *Tradisjonsbakst fra Helgeland*
* 2005: *Fristelser : fra fjord og fjære*
* 2006: *Lefser fra hele landet*
* 2007: *Alene til bords*

## Referanser
Bengt Wilson

**Bengt Emil Wilson** (1945–2012) var en prisbelønt norsk matfotograf og restauranteier, mest kjent for matbilder til over 150 bøker av landets mest kjente kokker, som  Aase Strømstad, Edgar Ludl, Arne Brimi og Ingrid Espelid Hovig. 

Wilson var utdannet ved en fotoskole i Tyskland og virket ved matfotograf Bjørn Winsnes' fotofirma 1961–75. Hans matbokdebut var fotografier til Aase Strømstad sin *Hei, mat* for Den Norske Bokklubben fra 1972.  I 1975 fikk han sitt eget atelier, og etterhvert etablerte han firma og konsepter som God Mat, Matfar, Matmor, Grandmor og Nor-TV. Wilson var også produsent for «Det glade kjøkken» på TVNorge og Kokkekamp på NRK.

Rundt 1990 startet han  Spisestedet Feinschmecker og hentet over  landslagskokken Lars Erik Underthun fra *Holberg*  i 1991. Den fikk raskt stjerne i Michelinguiden.  Han eide også Holmenkollen Restaurant og fikk i 2000 inn Harald Osa. Andre steder var spisestedene Plata og Brasserie Bleu. Da han i 2000 startet *Restauranten Oro* sammen med Lars Erik Underthun, fikk han med  landslagskokken Terje Ness fra Bagatelle som tredje medeier, i tillegg til  Sven Erik Renaa *Hansken*. *Oro* fikk en stjerne i Michelinguiden i 2001, men Ness forlot etter et par år, og i  2008 ble *Oro* nedlagt etter tap på 20 millioner kroner. Wilson eide  Grand Café fra 2001 til konkursen i 2003 da 55 mistet jobben og gjelden var 15 millioner kroner.  

Han var mangeårig organisator for Norges kokkelandslag og satt i styret for det internasjonale kokkemesterskapet Bocuse d'Or såvel som i styret for Gastronomisk Institutt her til lands. Ikke uventet mottok han André Enghs gullnål i 2000.  Han var sentral i *Ressursgruppen Norsk Matkultur* og mottok da også Norsk Matkulturs Ærespris i 2003.

## Referanser
Jérôme Jeannet

**Jérôme Jeannet** (født 26. januar 1977) er en fransk, profesjonell fekter. Hans største internasjonale resultat kom da han representerte Frankrike under Sommer-OL 2008 i Beijing, der han tok gull i kårde lag. Han har også gull fra Sommer-OL 2004 i samme øvelse.

## Referanser


## Eksterne lenker
*
Mangiarotti

**Mangiarotti** kan referere til:

*Dario Mangiarotti (1915–2010), italiensk fekter
*Edoardo Mangiarotti (født 1919), tidligere fekter
Flammkuchen

**Flammkuchen** (fransk tarte flambée, elsassisk Flammekueche) er en regional spesialitet som stammer fra grensetraktene mellom Tyskland og Frankrike, i første rekke Pfalz, Baden og Alsace.

Flammkuchen lages av vanlig brøddeig som kjevles ut veldig tynt og bakes over sterk varme, helst i vedovn. Etter den klassiske oppskriften toppes den med rømme, løk og flesk og krydres med salt og pepper. Det finnes imidlertid etterhvert mange varianter med både salte og søte ingredienser som epler og kanel.

Av gammel sedvane ble Flammkuchen bakt før brødet for å utnytte den første, sterke varmen etter at ovnen var tent. Ble den brun for fort, betydde det at ovnen var for varm for brødet, og man måtte vente med å sette det inn. Brukte den for lang tid, måtte man fyre opp mer før brødet kunne bakes. Navnet (norsk: «flammekake») kom av at ilden fortsatt sto i luer når Flammkuchen ble satt inn, mens brødet bare skulle bakes over glør.

## Eksterne lenker
* 
* Flammkuchen-Rezept im Rezepte-Wiki
Ataxia

**Ataxia** var et kort-varende amerikansk band grunnlagt i 2004 av John Frusciante, Josh Klinghoffer og Joe Lally. Bandet lagde tilsammen ti sanger, og valgte å splitte opp halvparten til albumet *[[Automatic Writing]]* (2004), og resten med *[[Automatic Writing II]]* (2007). Ataxia opptrådte kun to ganger før det ble oppsplittet. Klinghoffer fortsatte å jobbe med Frusciante sine soloalbum og sammen ga de videre ut flere album.

## Bandmedlemmer
*John Frusciante – Gitar, vokal, synthesizer
*Joe Lally – bassgitar, vokal
*Josh Klinghoffer – trommer, vokal, synthesizer

## Eksterne lenker
*
Spesialkaffe

**Spesialkaffe** er et uttrykk som beskriver kaffe av «gourmet»-, «topp»- eller «premium»-kvalitet. Det ble for første gang brukt i 1974 i Erna Knutsens artikkel i bladet *Tea & Coffee Trade Journal*. Knutsen brukte det for å beskrive kaffebønner med den beste smaken som er produsert i spesifikke mikroklima.

Ifølge organisasjonen Specialty Coffee Association of America (SCAA), er spesialkaffe kaffe som får 80 poeng eller mer på en skala fra 0 til 100. Spesialkaffe dyrkes i spesielle og ideelle klimaer, og er distinkt på smak på grunn av sitt komplette smaksbilde i koppen, og på grunn av få eller ingen defekter. De unike luktene og kaffene er et resulat av spesielle karakteristika og kompleksiteten i jordsmonnet der kaffen er produsert. Samtidig er det å dyrke spesialkaffe et stykke håndverk.

Spesialkaffe er kvalitetskaffe og er kun tilgjengelig på et svært begrenset marked. I Norge skiller spesialkaffebransjen seg ut fra den industrielle delen av bransjen. De små selvstendige kaffebrenneriene i Norge kjøper generelt kun spesialkaffe gjennom å handle grønne kaffebønner. Disse blir røstet i brenneriet og stort sett solgt uten å blandes med andre sorter kaffe.

Spesialkaffe-segmentet er det rasket voksende delen av kaffebransjen. I USA har spesialkaffe økt sin markedsandel fra 1% til 20% de siste 25 årene.
For å promotere og selvregulere industrien, bøndene, eksportørene, brenneriene, forhandlerene og utstyrsleverandørene har bransjen opprettet handelsorganisasjoner. Disse organisasjonene eksisterer både i kaffekonsumerende og kaffeproduserende land. 

Årlig avholdes det konkurranser innen spesialkaffebransjen. Dette startet i Norge i 1998 med NM i baristakunst. I 2000 ble det for første gang holdt et verdensmesterskap (World Barista Championship) der norske Robert Thoresen ble den første verdensmesteren i klassisk baristakunst. I dag har konkurransen utviklet seg til 5 forskjellige grener der det konkurreres i å presentere de beste råvarene på best mulig måte. 

## Organisasjoner i konsumerende land
* Specialty Coffee Association of Europe
* Specialty Coffee Association of Europe Norge
* Specialty Coffee Association of America
* Specialty Coffee Association of Japan
* New Zealand Coffee Roasters Association
* Singapore Coffee Association
* AustralAsian Specialty Coffee Association

## Organisasjoner i produserende land
* Specialty Coffee Association of Bolivia 
* Brazil Specialty Coffee Association
* Colombian Coffee Federation
* Specialty Coffee Association of Costa Rica
* East African Fine Coffees Association
* Itzalco Fine Coffee Association of El Salvador
* Specialty Coffee Association of India
* Specialty Coffee Association of Indonesia
* Asociación de Cafes Especiales de Nicaragua 
* Association of Special Coffees of Panama
* Specialty Coffee Association of Southern Africa

## Referanser
American Sociological Review

***American Sociological Review*** er et fagfellevurdert vitenskapelig tidsskrift innen sosiologi, som utgis av SAGE Publications på vegne av American Sociological Association (ASA). Det ble etablert i 1936 og overtok da som ASAs viktigste forskningstidsskrift, etter at *[[American Journal of Sociology]]* hadde hatt denne posisjonen til 1935. *American Sociological Review* er det mest siterte sosiologiske tidsskriftet på verdensbasis. Det er likevel forholdsvis sjelden at europeiske sosiologer publiserer der, fordi sosiologifaget i stor grad er delt i en amerikansk og en europeisk tradisjon. Ved siden av det amerikanske tidsskriftet *[[American Journal of Sociology]]* og de to europeiske tidsskriftene *[[British Journal of Sociology]]* og *[[Sociology]]* er det et av de mest sentrale generelle sosiologiske tidsskriftene.

## Eksterne lenker
* 
* SAGE Publications – American Sociological Review
British Journal of Sociology

***British Journal of Sociology*** (egenforkortelse: *BJS*; ISO-forkortelse: *Br. J. Sociol.*) er et akademisk tidsskrift innen sosiologi, etablert i 1950 ved London School of Economics. De to sentrale grunnleggerne var Morris Ginsberg og Thomas Humphrey Marshall. Opprinnelig skulle tidsskriftet hete *London Journal of Sociology*, men forlaget endret tittelen til *British Journal of Sociology* før det første nummeret kom ut. *British Journal of Sociology* anses som «et av de mest prestisjetunge tidsskriftene som er ledende i sine felt». Tidsskriftet er et av de tre mest sentrale britiske sosiologiske tidsskriftene sammen med *[[The Sociological Review]]* og *[[Sociology]]*. I norsk vitenskapsindeks regnes det som et «nivå 2-tidsskrift» (dvs. det høyere kvalitetsnivået).

## Referanser

## Eksterne lenker
*
Sociology

***Sociology*** er et akademisk tidsskrift innen sosiologi, som utgis av SAGE Publications på vegne av British Sociological Association. Det beskrives av John David Brewer som *«the flagship journal of the British Sociological Association and the United Kingdom's premier sociology journal»* og av Anthony Giddens som *«one of the leading journals in the social sciences»*. I norsk vitenskapsindeks regnes det som et «nivå 2-tidsskrift» (dvs. det høyere kvalitetsnivået). Tidsskriftet ble tidligere publisert av Cambridge University Press og har blitt publisert av SAGE Publications siden 2002.

Tidsskriftet er et av de tre mest sentrale britiske sosiologiske tidsskriftene sammen med *[[The Sociological Review]]* og *[[British Journal of Sociology]]*.

## Referanser


## Eksterne lenker
*
British Sociological Association

**British Sociological Association** er en akademisk og profesjonell organisasjon for sosiologer, som ble grunnlagt i 1951. Den utgir tidsskriftene *[[Sociology]]*, *[[Work, Employment and Society]]* og *[[Cultural Sociology]]* (i samarbeid med SAGE Publications).

## Presidenter
*Lynn Jamieson, 2014–
*John Holmwood, 2012–2014
*John David Brewer 2009–2012
*Sue Scott, 2007-2009
*Geoff Payne, 2005-2007
*Joan Busfield, 2003-2005
*John Scott, 2001-2003
*Sara Arber, 1999-2001
*David Morgan, 1997-1999
*Stuart Hall, 1995-1997
*Michèle Barrett, 1993-1995
*John Westergaard, 1991-1993
*Sir Robert Burgess, 1989-1991
*Jennifer Platt, 1987-1989
*Martin Albrow, 1985-1987
*Richard Brown, 1983-1985
*Margaret Stacey, 1981-1983
*John Eldridge, 1979-1981
*Keith Kelsall, 1977-1979
*Sheila Allen, 1975-1977
*Peter Worsley, 1971-1975
*Tom Bottomore, 1969-1971
*T.H.Marshall, 1964-1969
*Barbara Wootton, baronesse Wootton av Abinger, 1959-1964
*Morris Ginsberg, 1955-1957

## Eksterne lenker
*
Morris Ginsberg

**Morris Ginsberg** (født 14. mai 1889 i Kelmy, død 31. august 1970) var en britisk sosiolog. Han var medgrunnlegger av British Sociological Association og var dens president 1955–1957. Han var også med å etablere *[[British Journal of Sociology]]*. I perioden 1942–1943 var han leder for Aristotelian Society og var med å forfatte *[[The Race Question]]* for UNESCO i 1950.

Ginsberg var født i Kelmy i Russland (nå i Litauen). 15 år gammel flyttet han til Storbritannia sammen med sin mor og søstre, dit faren hadde kommet noen år tidligere. Etter å ha tatt eksamen i filosofi og sosiologi i 1912 ble han ansatt ved London School of Economics året etter, som assistent for Leonard Trelawny Hobhouse. Ved LSE jobbet Ginsberg mest med sosiologi og statsvitenskap, men også med filosofi. Senere ble han lektor ved University College London, før han i 1930 etterfulgte Hobhouse som professor i sosiologi ved LSE.

## Referanser
De syv militærklassikere

**De syv militærklassikere** (tradisjonell kinesisk: 武經七書, forenklet kinesisk: 武经七书, pinyin: *Wǔjīngqīshū*, Wade-Giles: *Wu ching ch'i shu*) er syv viktige tekster om militære emner fra antikkens Kina. Mest kjent blant dem er Sun Tzus *[[Kunsten å krige]]*.  

Tekstene ble kanonisert under denne samlebetegnelsen på 1000-tallet under Song-dynastiet. Det var keiser Shenzong som befalte kompilasjonen av tekstene i 1030. De ble pensum for militærmandariner. Det oppstod også en rekke antologier og kommentarverker til de syv militærklassikerne. 

Kangxi-keiseren under Qing-dynastiet karakteriserte samlingen slik:

:*«Jeg har lest alle de syv bøkene. Blant dem er det noe materiale som ikke nødvendigvis er korrekt ... og det finnes overtroiske saker som kan misbrukes av dårlig folk».

==De syv tekstene==
* [[Jiang Ziya]]s *Seks hemmelige leksjoner*
* *Ssu-mas metoder* (eller *Sima Rangjus kunsten å krige*)
* [[Sun Tzu]]s *Kunsten å krige*
* *Wu Qis Wuzi*
* *Wei Liaozi*
* *Huang Shigongs tre strategier*
* *Spørsmål og svar mellom Tang Taizong og Li Weigong''

## Eksterne lenker
* Read the Seven Military Classics on Google Books
European Sociological Review

***European Sociological Review*** (ESR) er et britisk akademisk tidsskrift innen sosiologi, som utgis av Oxford University Press. I norsk vitenskapsindeks regnes det som et «nivå 2-tidsskrift» (dvs. det høyere kvalitetsnivået). Tidsskriftet fokuserer særlig på empiriske, kvantitative og komparative studier.

## Referanser
The Sociological Review

***The Sociological Review*** er et britisk akademisk tidsskrift innen sosiologi, som utgis av SAGE Publications på vegne av Keele University. I norsk vitenskapsindeks regnes det som et «nivå 2-tidsskrift» (dvs. det høyere kvalitetsnivået). Tidsskriftet er et av de tre mest sentrale britiske sosiologiske tidsskriftene sammen med *[[British Journal of Sociology]]* og *[[Sociology]]*, og er det eldste sosiologitidsskriftet i Storbritannia.

Tidsskriftet ble etablert i 1908 og den første redaktøren var Leonard Trelawny Hobhouse, som var den første professoren i sosiologi i Storbriannia og bidro til å etablere sosiologi som fag. *The Sociological Review* ble et viktig forum i etableringen av britisk sosiologi og som forum for sosialliberal teori fra begynnelsen av 1900-tallet.

## Referanser


## Eksterne lenker
*